ନୂଆଦିଲ୍ଲୀ/ଭୁବନେଶ୍ୱର (ଓଡ଼ିଶା ରିପୋର୍ଟର): ଆଇନ ଜାଲରେ ପୁଣି ଛନ୍ଦି ହୋଇଛି ମହାନଦୀ ଜଳ ବିବାଦ ପ୍ରସଙ୍ଗ। ସୁପ୍ରିମକୋର୍ଟରେ ମହାନଦୀ ମାମଲାର ଶୁଣାଣି ଘୁଞ୍ଚି ଯାଇଛି। କେନ୍ଦ୍ର ସରକାର ତଥ୍ୟ ରଖି ନଥିବାରୁ କୋର୍ଟ ପରବର୍ତ୍ତୀ ଶୁଣାଣି ଅକ୍ଟୋବର ୯ ତାରିଖକୁ ଘୁଞ୍ଚାଇ ଦେଇଛନ୍ତି। ଟ୍ରିବୁନାଲ ଗଠନ ନେଇ କ୍ୟାବିନେଟ୍ ଡ୍ରାଫଟ୍ ନୋଟ୍ ପ୍ରସ୍ତୁତ ହୋଇସାରିଥିବା କେନ୍ଦ୍ର କୋର୍ଟଙ୍କୁ କହିଛି। ହେଲେ କେନ୍ଦ୍ର ସରକାର କାହିଁକି ତଥ୍ୟ ରଖୁନାହାନ୍ତି ସେ ନେଇ ପ୍ରଶ୍ନ ଉଠିବାରେ ଲାଗିଛି।